Mina al-Fahl. Mina al-Fahl () shuningdek, "Miana al-Fahl", tarixda "Sayh al-Malieh" va "Sayh al-Malih" () nomlari bilan tanilgan) – Ummon Sultonligining shimoli-sharqida, mamlakat poytaxti Maskat shahri yaqinidagi qirgʻoqboʻyi hududi. Ushbu hududda neftni qayta ishlash zavodi qurilganligi sababli Sayh al-Malih nomiga oʻzgartirilgan. Mina al-Fahl mamlakatning neft operatsiyalari amalga oshiriladigan asosiy hududi hisoblanadi. Mina al-Fahlda Petroleum Development Oman (PDO), shuningdek, Ummon neftni qayta ishlash kompaniyasi (ORC) joylashgan boʻlib, zavodda kuniga 104 000 barrel neft qayta ishlanadi. Xom neft va neftni qayta ishlash zavodi mahsulotlari dengiz osti quvurlari va SBM (Single Buoy Mooring) tizimlari orqali Mina al-Fahl yaqinidagi tankerlarga yuklanadi. SBMlarning ikkitasi xom ashyo eksporti uchun PDOga, uchinchisi esa SOMga (Shell Oman Marketing) tegishli hisoblanadi.